রাজা ইকবাল
রাজা ইকবাল (জন্ম: ১৭ জুন ১৯৮৬) একজন পাকিস্তানি বংশোদ্ভূত নরওয়েজিয়ান ক্রিকেটার যিনি নরওয়ের হয়ে খেলেন। তিনি ইংল্যান্ডে ২০১৫ আইসিসি ওয়ার্ল্ড ক্রিকেট লিগ বিভাগ সিক্স টুর্নামেন্ট নরওয়ের হয়ে খেলেছিলেন, দলের অধিনায়ক ছিলেন। তিনি নেদারল্যান্ডসে ২০১৮-১৯ আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের গ্রুপ সি তে নরওয়ের হয়ে খেলেছিলেন। ২০১৯ সালের মে মাসে গের্নেসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে নরওয়ের স্কোয়াডের অধিনায়ক মনোনীত করা হয়েছিল। ১৫ জুন ২০১৯-তে তিনি ইতালির বিপক্ষে নরওয়ের হয়ে টি-টোয়েন্টি আন্তর্জাতিক (টি-২০) তে আত্মপ্রকাশ করেছিলেন।